mabuhay ang wikang kastila! isang maugong na pagakpakan ang sumalubong sa balita; ang lahat ay nagyayakapan, ang lahat ay maningning ang mata dahil sa luha. si pecson ang tanging nagtataglay ng kaniyang ngiting mapagmakatangi. ang dumating na may dala ng mabuting balita ay si makaraig, ang binatang nangungulo sa kilusan. ang tinitirahan ng nag aaral na ito sa bahay na iyon ay dalawang silid na napapalamutihang mabuti para sa kaniyang mag isa lamang, mayroon siyang alila at kotsero na nag aaruga sa kaniyang sasakyang arana at sa kanyang mga kabayo. ang tindig niyay makiyas, ugaling banayad, magarat mayamang mayaman. kahit nag aaral ng pag aabogado upang magkaroon lamang ng isang titulo academico ay may kabantugan siya sa pagkamasipag mag aral, at kung sa pagsasalita ng alinsunod sa turong paaralan ay hindi na mahuhuli sa ibang mapaghamon sa pagtatalo sa loob ng unibersidad.